Vendelbrog, som det vendsysselske flag hedder, vejrer nu over Nordpolen. Flaget blev plantet i det kolde nord i weekenden af René Gross Kærskov i forbindelse med, at han var på Nordpolen for at løbe et maraton. Den 45-årige eventyrer og astronaut-kandidat fra Frederikshavn har opholdt sig i det arktiske område i det meste af påskeugen. - Jeg har altid Vendelbrog i rygsækken på mine ekspeditioner, og jeg planlægger at tage det med ud i rummet i 2013 som forhåbentlig den første danske astronaut, siger René Gross Kærskov. Har har tidligere plantet flaget på sydpolen i 2010.
René Gross Kærskov plantede i weekenden det vendsysselske flag på Nordpolen.